[{"text_idx": "#000000", "text": "To\u0303stame raudtee U\u0308lemistel taas esiplaanile"}, {"text_idx": "#000002", "text": "U\u0308lemiste terminali na\u0308ol luuakse mitmeku\u0308lgne ja elav transpordikeskus ning linnaruumi uus maama\u0308rk, mis integreerib a\u0308ripindu, avalikke teenuseid ja arhitektuurilisi lahendusi. Ehitise arhitektuuriline fookus on suunatud liikumisele ja sujuvale liikumisvoogude u\u0308hendamisele. Avatud ja du\u0308naamiline keskkond la\u0308htub inimeste liikumistrajektooridest ning lubab ruumi ohtralt valgust. Projekti ko\u0303ige va\u0308ljakutsuvam osa saab olema terminali po\u0303hikorruse rajamine raudtee kohale."}, {"text_idx": "#000003", "text": "Jalaka\u0308ijate, u\u0308histranspordi ja teiste alade visuaalne ja fu\u0308u\u0308siline u\u0308hendamine annavad ehitisele tugeva identiteedi ning ro\u0303hutavad iga ala eripa\u0308ra.Erilist ta\u0308helepanu suunatakse terminali halli disainile. Sissepa\u0308a\u0308sud saavad olema po\u0303hjast ja lo\u0303unast ning ehitis on justkui sild raudtee kohal, mis loob avara ruumi reisijatele, kust erinevad teekonnad kohtuvad. Lihtne ja mo\u0303istetav liikumistee ja reisijate sujuv visuaalne juhendamine on kogu disaini aluseks.Loodav raudteeterminal on disainitud olema kasutajaso\u0303bralik, mugava interjo\u0308o\u0308riga, vastupidav ja energiasa\u0308a\u0308stlik."}, {"text_idx": "#000004", "text": "Terminali ja seda u\u0308mbritseva ala ehitushange on plaanis algatada 2021. aastal ning kogu terminal koos la\u0308hialaga peavad olema valmis 2025. aasta lo\u0303puks."}, {"text_idx": "#000006", "text": "Nimekonkursile esitati kokku 361 nimevarianti, millest valiti koosto\u0308o\u0308s Tallinna linna nimekomisjoniga va\u0308lja 9 kandidaati. Rahvaha\u0308a\u0308letuse tulemusena hakkab U\u0308lemistel asuv terminal kandma tulevikusLinda nime."}, {"text_idx": "#000007", "text": "Michael Davo\u0303dovski oli ku\u0308ll esimene, kuid polnud ainus, kes nimekonkursil terminali nimeks \u2019Linda\u2019 pakkus \u2013 neid oli tervelt 47. Vo\u0303idunimi kogus rahvaha\u0308a\u0308letusel kokku 471 ha\u0308a\u0308lt. Rahvaha\u0308a\u0308letusel populaarsuselt teine nimi oli \u2019U\u0308lemiste\u2019, mis kogus 449 ha\u0308a\u0308lt ja mille pakkus esimesena va\u0308lja Katrin Tomson. Kolmanda ha\u0308a\u0308letustulemuse saavutas nimi \u2019Po\u0303hjava\u0308rava\u2019, mille peale tuli ainukesena Uku Laasi ja mis sai kokku 331 ha\u0308a\u0308lt."}, {"text_idx": "#000008", "text": "U\u0308htlasi to\u0303mmati nimekonkursiga joon alla U\u0308lemiste terminalihoone projekteerimisele ning ees ootab ehituse hankimine."}, {"text_idx": "#000009", "text": "\u201eU\u0308ks va\u0308ga suur ja oluline etapp Rail Baltica U\u0308lemiste reisiterminali arendamisest on ta\u0308nasega lo\u0303pu saanud. Tallinn ja tegelikult kogu Eesti saab endale uue terminalihoone na\u0308ol po\u0303neva ja kaasaegse maama\u0308rgi,\u201c lausus Rail Baltic Estonia juhatuse esimees To\u0303nu Gru\u0308nberg. Gru\u0308nbergi so\u0303nul saab U\u0308lemiste terminalist kesklinna ja piirkonda ennast u\u0308hendav lu\u0308li, mis ta\u0308na veel puudu on."}, {"text_idx": "#000010", "text": "Sellest, kuidas U\u0308lemiste u\u0308histerminal endale nime sai, loe la\u0308hemalt SIIT."}, {"text_idx": "#000011", "text": "U\u0308lemiste asum asub Tallinna suurimas, Lasnama\u0308e linnaosas. To\u0303elise elu ja arengu to\u0303i 3,4 ruutkilomeetril paiknevasse asumisse aga just raudtee ehitamine 1870. aastal ja 28 aastat hiljem valminud Dvigeteli tehas \u2013 Eesti metallito\u0308o\u0308stuse su\u0308da. Reisi- ja kaubavagunite tootmisega alustanud tehases on hilisemal ajal valmistatud seadmeid ka No\u0303ukogude Liidu kosmose-, aatomi- ja keemiato\u0308o\u0308stusele."}, {"text_idx": "#000012", "text": "Muutunud ajad ja vajadused jo\u0303udsid ka U\u0308lemiste piirkonda, 2004. aastal avati U\u0308lemiste keskus ning 2005. aastal sai U\u0308lemiste City arendamise na\u0308ol alguse kursimuutus ajaloolise Dvigateli tehase senisel territooriumil. Nii mitmedki vanad tehasehooned said uue hingamise, kuid territoorium vo\u0303imaldas ka ta\u0308iesti uue hoonestuse rajamist."}, {"text_idx": "#000013", "text": "U\u0308lemiste piirkond on arenev ja kasvava potentsiaaliga elu- ja to\u0308o\u0308keskkond, mille vahetus la\u0308heduses paikneb Lennart Meri rahvusvaheline Tallinna lennujaam. Lisaks sellele on piirkond ha\u0308sti u\u0308hendatud teiste Tallinna linnaosadega (tramm, linna bussiliinid), Tallinna la\u0308hialadega (rong, Harju maakonnaliinid) ning u\u0308histranspordiga ka teiste Eesti piirkondadega (kaugliinibussid, rong), samuti on ku\u0308llaltki hea u\u0308hendus tagatud autokasutajatele."}, {"text_idx": "#000014", "text": "Tulevase U\u0308lemiste terminali la\u0308heduses paiknevad kolm kaubanduskeskust, kus kaubanduspindala kokku u\u0308le 152 000 m2, neist uusim Pro Kapitali arendatud T1 asub U\u0308lemiste U\u0308histerminali ko\u0303rval, samuti asuvad piirkonnas hotell U\u0308lemiste (kokku 130 tuba), U\u0308lemiste City linnak (planeeritud kuni 30 000 to\u0308o\u0308kohta), ning kokku enam kui 4500 parkimiskohta."}, {"text_idx": "#000015", "text": "Kunagi ro\u0308o\u0308bastee rajamisest alguse saanud piirkonna areng ootab 150 aastat hiljem uut arenguvisiooni, mille keskmes on taas raudtee \u2013 Rail Baltica U\u0308lemiste U\u0308histerminal."}, {"text_idx": "#000017", "text": "Tallinna Lennujaama visioon aastaks 2035 na\u0308eb ette reisiterminali laiendamist kuni 6 miljoni reisija teenindamiseks ning lennujaama linnaku rajamist \u2013 lennujaama linnakusse planeeritakse ehitada ka kuni 150 000 ruutmeetrit peamiselt lennureisijate teenindamiseks vajalikke a\u0308ri-, teenindus- ja majutuspindasid.Enam kui 30 000 ruutmeetrine Valukoja kvartali arendus U\u0308lemiste Citys na\u0308eb ette mitmete erinevate funktsioonide, nagu kodud, bu\u0308rood ja koolid, terviklikku lahendamist."}, {"text_idx": "#000018", "text": "Loodava Rail Baltica uue terminali ambitsiooniks pole aga u\u0308ksnes Rail Baltical liikuma hakkavate rongide peatuskoha lahendamine, vaid tahab arvestada ka Moskva-Peterburi liini teenindavate ning Narva ja Tartu suunaliste rongikoosseisude, kohaliku liiklusega ning kaugemas tulevikus ka Tallinn-Helsingi tunnelis liikuvate rongide peatusega. Lisaks on ra\u0308a\u0308gitud vo\u0303imalusest tuua U\u0308lemistesse kaugliinide bussiterminal. Raudtee olemasolu oli U\u0308lemiste asumi arengu katalu\u0308saatoriks ning peab seda olema ka uue U\u0308lemiste visioonis. See ho\u0303lmab ka raudtee kui barja\u0308a\u0308riefekti leevendamist/kaotamist terminaliva\u0308ljaku sujuva kulgemise na\u0308ol raudteede alt."}, {"text_idx": "#000019", "text": "1. mai 2019 Rail Baltica U\u0308lemiste u\u0308histerminali arhitektuurse ideekonkursi va\u0308ljakuulutamine"}, {"text_idx": "#000021", "text": "U\u0308lemiste terminalihoone ehitushanke I etapi va\u0308ljakuulutamine"}, {"text_idx": "#000029", "text": "So\u0303lmiti RB U\u0308lemiste u\u0308histerminali projekteerimisleping"}, {"text_idx": "#000031", "text": "Selgusid RB U\u0308lemiste u\u0308histerminali arhitektuurikonkursi vo\u0303iduto\u0308o\u0308d"}]